
คำสั่งเทศบาลตำบลพิปูน
ที่  56/2554
เรื่อง    จัดตั้งศูนย์รับเรื่องราวร้องเรียน/ร้องทุกข์ และมอบหมายเจ้าหน้าที่รับผิดชอบ 

..................................................................


ด้วย  องค์กรปกครองส่วนท้องถิ่นมีบทบาทสำคัญในการให้บริการสาธารณะ บรรเทาทุกข์   บำรุงสุข    แก่ประชาชนภายในกรอบอำนาจหน้าที่ และโดยที่เทศบาลตำบลพิปูนเป็นองค์กรปกครองส่วนท้องถิ่นที่มีภาระหน้าที่รับผิดชอบพื้นที่   จำนวน 5 ชุมชนในเขตเทศบาลตำบลพิปูน ซึ่งปัญหาของประชาชนในพื้นที่ก็มีอยู่เป็นประจำที่เกี่ยวกับการเรื่องราวร้องเรียนและร้องทุกข์ ซึ่งทำให้การบริหารงานของเทศบาลตำบลพิปูนต้องดำเนินการปรับปรุงแก้ไขการปฏิบัติราชการในส่วนที่เกี่ยวข้องมาโดยตลอดทั้งนี้เพื่อประโยชน์สุขของประชาชนและให้เป็นไปตามมาตรฐานการปฏิบัติราชการขององค์กรปกครองส่วนท้องถิ่น
ดังนั้น เพื่อเป็นการลดปัญหาการร้องเรียนและร้องทุกข์  และเพื่อให้การช่วยเหลือแก่ประชาชนในเขตเทศบาลตำบลพิปูนเกิดประสิทธิภาพและมีความสัมฤทธิ์ผลโดยเฉพาะในส่วนของการอำนวยความสะดวก และตอบสนองความต้องการของประชาชนตามแนวทางการบริหารกิจการบ้านเมืองที่ดี   จึงอาศัยอำนาจตามความในมาตรา  50  แห่งพระราชบัญญัติเทศบาล พ.ศ.2496 แก้ไขเพิ่มเติมถึง (ฉบับที่ 13) พ.ศ. 2552 ประกอบมาตรา  41 และมาตรา  42  แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546  เทศบาลตำบลพิปูน จึงได้จัดตั้ง “ศูนย์รับเรื่องราวร้องเรียนและร้องทุกข์”  ณ สำนักปลัดเทศบาลตำบลพิปูน  เทศบาลตำบลพิปูน  และขอแต่งตั้งเจ้าหน้าที่รับผิดชอบในการรับเรื่องราวร้องทุกข์และร้องเรียน  ดังนี้


1.  ปลัดเทศบาลตำบลพิปูน  เป็นประธานศูนย์รับเรื่องราวร้องเรียน/ร้องทุกข์และเร่งรัดการให้ความช่วยเหลือข้อร้องเรียนและร้องทุกข์ของสำนักงานปลัด ,ร้องเรียนและร้องทุกข์เกี่ยวกับคณะผู้บริหาร, สมาชิกสภาฯ ,พนักงานเทศบาลและพนักงานจ้างและเรื่องที่ผู้มีอำนาจใช้ดุลพินิจแล้วเห็นว่าเกี่ยวข้องกับสำนักงานปลัดฯ


2. ผู้อำนวยการกองช่าง
เป็นเจ้าหน้าที่ประจำศูนย์รับเรื่องราวร้องเรียน/ร้องทุกข์และเร่งรัดการให้ความช่วยเหลือข้อร้องเรียน/ร้องทุกข์ของกองช่าง และเรื่องที่ผู้มีอำนาจใช้ดุลพินิจแล้วเห็นว่าเกี่ยวข้องกับกองช่าง


3. ผู้อำนวยการกองคลัง
เป็นเจ้าหน้าที่ประจำศูนย์รับเรื่องราวร้องเรียน/ร้องทุกข์และเร่งรัดการให้ความช่วยเหลือข้อร้องเรียน/ร้องทุกข์ของกองคลังและเรื่องที่ผู้มีอำนาจใช้ดุลพินิจแล้วเห็นว่าเกี่ยวข้องกับกองคลัง
.../2. เจ้าพนักงานป้องกันฯ


4. เจ้าพนักงานป้องกันและบรรเทาสาธารณภัย 6ว.
 เป็นเจ้าหน้าที่ประจำศูนย์รับเรื่องราวร้องเรียน/ร้องทุกข์และเร่งรัดการให้ความช่วยเหลือข้อร้องเรียน/ร้องทุกข์ ของงานป้องกันและบรรเทาสาธารณภัย และเรื่องที่ผู้มีอำนาจใช้ดุลพินิจแล้วเห็นว่าเกี่ยวข้องกับงานสาธารณภัย


5. เจ้าหน้าที่บริหารงานทั่วไป    เป็นเจ้าหน้าที่/เลขานุการช่วยเหลือประจำศูนย์ฯและรับผิดชอบ เกี่ยวกับงานธุรการของศูนย์ฯ ซึ่งอยู่ในความรับผิดชอบของสำนักงานปลัดฯ


6. เจ้าพนักงานธุรการ   เป็นเจ้าหน้าที่/เลขานุการช่วยเหลือประจำศูนย์ฯและรับผิดชอบเกี่ยวกับงานธุรการของศูนย์ฯ  ซึ่งอยู่ในความรับผิดชอบของกองคลัง


7. ผู้ช่วยเจ้าหน้าที่ธุรการกองช่าง  เป็นเจ้าหน้าที่/เลขานุการช่วยเหลือประจำศูนย์ฯและรับผิดชอบเกี่ยวกับงานธุรการของศูนย์ฯ ซึ่งอยู่ในความรับผิดชอบของกองช่าง


8. เจ้าพนักงานป้องกันและบรรเทาสาธารณภัย เป็นเจ้าหน้าที่/เลขานุการช่วยเหลือประจำศูนย์ฯและรับผิดชอบเกี่ยวกับงานธุรการของศูนย์ ฯ ซึ่งอยู่ในความรับผิดชอบของงานป้องกันและบรรเทาสาธารณภัย


โดยให้  “ศูนย์รับเรื่องราวร้องทุกข์และร้องเรียน ”  เทศบาลตำบลพิปูนมีอำนาจหน้าที่  และวิธีการดำเนินการดังต่อไปนี้


1.  รับเรื่องราวข้อร้องเรียน/ร้องทุกข์ เกี่ยวกับการปฏิบัติราชการ อุปสรรค ความยุ่งยากหรือปัญหาอื่นใดจากประชาชน หน่วยงาน องค์กรต่าง ๆ แล้วทำการประเมิน วิเคราะห์ ตรวจสอบข้อเท็จจริงเบื้องต้น


2.  ในเบื้องต้นให้ถือเป็นความลับของทางราชการ หากเป็นบัตรสนเท่ห์ ให้พิจารณาเฉพาะรายที่ระบุหลักฐาน กรณีแวดล้อมปรากฏชัดแจ้ง ตลอดจนชี้พยานบุคคลแน่นอน



3.   ประสานการปฏิบัติให้ส่วนราชการในสังกัดเทศบาลตำบลพิปูน  ดำเนินการตามภารกิจที่เกี่ยวข้องและสามารถขอให้บุคคลในสังกัดส่วนราชการนั้นให้ถ้อยคำหรือข้อมูลเอกสาร หลักฐานใด ๆ  เพื่อประโยชน์สำหรับการนั้นได้


4.  กรณีที่อาจเกี่ยวข้องกับคดี หรืออาจก่อให้เกิดเป็นคดีความได้ ให้แจ้งรายละเอียดเฉพาะ       ที่ส่วนราชการเจ้าของเรื่องจะสามารถนำไปพิจารณาดำเนินการต่อไปได้ โดยอาจมีการปกปิดข้อความตามคำร้องบางส่วนก็ได้  ทั้งนี้ หากส่วนราชการเจ้าของเรื่องประสานขอทราบข้อมูลรายละเอียดเพิ่มเติมให้พิจารณาเป็นรายกรณี



5.  กรณีที่เกี่ยวข้องกับเจ้าหน้าที่ของรัฐหรือหน่วยงานอื่น ให้ส่งเรื่องให้หัวหน้าส่วนราชการหรือเหนือกว่าส่วนราชการต้นสังกัดของผู้ถูกร้อง หรือส่งเรื่องให้ส่วนราชการหรือหน่วยงานที่มีอำนาจหน้าที่ในการสืบสวนเรื่องร้องเรียนของส่วนราชการหรือหน่วยงานนั้นเป็นการเฉพาะ


6.  ให้พิจารณาดำเนินการเป็นกรณีพิเศษเฉพาะเรื่อง ดังนี้


      6.1   กรณีที่เกี่ยวข้องกับความมั่นคงของประเทศ


      6.2   กรณีที่อาจมีผลกระทบต่อชีวิตและความปลอดภัยของผู้ร้อง ให้สรุปสาระสำคัญตาม      คำร้องเฉพาะที่ส่วนราชการเจ้าของเรื่องจะสามารถนำไปพิจารณาดำเนินการต่อไปได้ โดยอาจไม่นำส่งเอกสารคำร้องต้นฉบับ รวมทั้งหากมีความจำเป็นให้ประสานหน่วยงานที่เกี่ยวข้องเพื่อให้การคุ้มครองผู้ร้องเป็นพิเศษรายกรณี  ทั้งนี้  หากมีการประสานขอทราบข้อมูลรายละเอียดเพิ่มเติมให้พิจารณาเป็นรายกรณีด้วย



7.  รายงานผลการปฏิบัติงานให้ผู้บังคับบัญชาทราบโดยเร็ว


8.  แจ้งผลความคืบหน้าในการปฏิบัติงานให้ผู้ร้องทราบ ภายใน 15 วัน



8.  ดำเนินการอื่น ๆ ตามที่ผู้บังคับบัญชามอบหมาย
ให้ผู้ที่ได้มอบหมายหน้าที่ปฏิบัติหน้าที่โดยเคร่งครัด เพื่อมิให้เกิดความเสียหายแก่ทาง
ราชการ และหากมีปัญหาอุปสรรค ให้รายงานผู้บังคับบัญชาทราบตามลำดับ

ทั้งนี้  ตั้งแต่บัดนี้เป็นต้นไป

สั่ง   ณ  วันที่ 31 เดือน มีนาคม พ.ศ. 2554
                                                (นายชัยรัชพล  ปรีชา )
นายกเทศมนตรีตำบลพิปูน


คำสั่งเทศบาลตำบลพิปูน

ที่ 444/2560

เรื่อง  แก้ไขคำสั่งจัดตั้งศูนย์รับเรื่องราวร้องเรียน/ร้องทุกข์และแต่งตั้งเจ้าหน้าที่รับผิดชอบเพิ่มเติม
..................................................................


ตามที่ เทศบาลตำบลพิปูน ได้มีคำสั่งเรื่องจัดตั้งศูนย์รับเรื่องราวร้องเรียน/ร้องทุกข์และมอบหมายเจ้าหน้าที่รับผิดชอบ ตามคำสั่งเลขที่ 56/2554 ลงวันที่ 31 มีนาคม 2554 นั้น 



เพื่อให้การช่วยเหลือแก่ประชาชนในเขตเทศบาลตำบลพิปูนเกิดประสิทธิภาพและมีความสัมฤทธิ์ผลโดยเฉพาะในส่วนของการอำนวยความสะดวก และตอบสนองความต้องการของประชาชนตามแนวทางการบริหารกิจการบ้านเมืองที่ดี เทศบาลตำบลพิปูนจึงขอแก้ไขคำสั่ง และแต่งตั้งเจ้าหน้าที่รับผิดชอบในการรับเรื่องราวร้องเรียน/ร้องทุกข์ เพิ่มเติม  ดังนี้


แก้ไขคำสั่ง
เดิม
4. เจ้าพนักงานป้องกันและบรรเทาสาธารณภัย 6ว.
 เป็นเจ้าหน้าที่ประจำศูนย์รับเรื่องราว
ร้องเรียน/ร้องทุกข์และเร่งรัดการให้ความช่วยเหลือข้อร้องเรียน/ร้องทุกข์ ของงานป้องกันและบรรเทาสาธารณภัย และเรื่องที่ผู้มีอำนาจใช้ดุลพินิจแล้วเห็นว่าเกี่ยวข้องกับงานสาธารณภัย


5. เจ้าหน้าที่บริหารงานทั่วไป เป็นเจ้าหน้าที่/เลขานุการช่วยเหลือประจำศูนย์ฯ และรับผิดชอบเกี่ยวกับงานธุรการของศูนย์ฯ ซึ่งอยู่ในความรับผิดชอบของสำนักปลัดเทศบาล


6. เจ้าพนักงานธุรการ เป็นเจ้าหน้าที่/เลขานุการช่วยเหลือประจำศูนย์ฯ และรับผิดชอบเกี่ยวกับงานธุรการของศูนย์ฯ ซึ่งอยู่ในความรับผิดชอบของกองคลัง
8. เจ้าพนักงานป้องกันและบรรเทาสาธารณภัย เป็นเจ้าหน้าที่/เลขานุการช่วยเหลือประจำศูนย์ฯ
และรับผิดชอบเกี่ยวกับงานธุรการของศูนย์ ฯ ซึ่งอยู่ในความรับผิดชอบของงานป้องกันและบรรเทาสาธารณภัย


แก้ไขเป็น
4. หัวหน้าฝ่ายปกครอง เป็นเจ้าหน้าที่ประจำศูนย์รับเรื่องราวร้องเรียน/ร้องทุกข์และเร่งรัดการ
ให้ความช่วยเหลือข้อร้องเรียน/ร้องทุกข์ ของงานป้องกันและบรรเทาสาธารณภัย และเรื่องที่ผู้มีอำนาจใช้ดุลพินิจแล้วเห็นว่าเกี่ยวข้องกับงานสาธารณภัย


5. นักจัดการงานทั่วไป ชำนาญการ เป็นเจ้าหน้าที่/เลขานุการช่วยเหลือประจำศูนย์ฯ และรับผิดชอบเกี่ยวกับงานธุรการของศูนย์ฯ ซึ่งอยู่ในความรับผิดชอบของสำนักปลัดเทศบาล
6. เจ้าพนักงานธุรการชำนาญงาน กองคลัง เป็นเจ้าหน้าที่/เลขานุการช่วยเหลือประจำศูนย์ฯ 
และรับผิดชอบเกี่ยวกับงานธุรการของศูนย์ฯ ซึ่งอยู่ในความรับผิดชอบของกองคลัง
8. เจ้าพนักงานป้องกันและบรรเทาสาธารณภัยชำนาญงาน เป็นเจ้าหน้าที่/เลขานุการช่วยเหลือ
ประจำศูนย์ฯ และรับผิดชอบเกี่ยวกับงานธุรการของศูนย์ ฯ ซึ่งอยู่ในความรับผิดชอบของงานป้องกันและบรรเทาสาธารณภัย

แต่งตั้งเจ้าหน้าที่รับผิดชอบ (เพิ่มเติม)



9. ผู้อำนวยการกองสาธารณสุขและสิ่งแวดล้อม  เป็นเจ้าหน้าที่ประจำศูนย์รับเรื่องราวร้องเรียน/ร้องทุกข์และเร่งรัดการให้ความช่วยเหลือข้อร้องเรียน/ร้องทุกข์ของกองสาธารณสุขและสิ่งแวดล้อม และเรื่องที่ผู้มีอำนาจใช้ดุลพินิจแล้วเห็นว่าเกี่ยวข้องกับกองสาธารณสุขและสิ่งแวดล้อม


10. เจ้าพนักงานธุรการ กองสาธารณสุขและสิ่งแวดล้อม เป็นเจ้าหน้าที่/เลขานุการช่วยเหลือประจำศูนย์ฯ และรับผิดชอบเกี่ยวกับงานธุรการของศูนย์ฯ ซึ่งอยู่ในความรับผิดชอบของกองสาธารณสุขและสิ่งแวดล้อม
11. ผู้อำนวยการกองการศึกษา  เป็นเจ้าหน้าที่ประจำศูนย์รับเรื่องราวร้องเรียน/ร้องทุกข์และ
เร่งรัดการให้ความช่วยเหลือข้อร้องเรียน/ร้องทุกข์ของกองการศึกษา และเรื่องที่ผู้มีอำนาจใช้ดุลพินิจแล้วเห็นว่าเกี่ยวข้องกับกองการศึกษา


12. เจ้าพนักงานธุรการ กองการศึกษา เป็นเจ้าหน้าที่/เลขานุการช่วยเหลือประจำศูนย์ฯ และรับผิดชอบเกี่ยวกับงานธุรการของศูนย์ฯ ซึ่งอยู่ในความรับผิดชอบของกองการศึกษา
ให้ผู้ที่ได้มอบหมายหน้าที่ปฏิบัติหน้าที่โดยเคร่งครัด เพื่อมิให้เกิดความเสียหายแก่ทางราชการ 
และหากมีปัญหาอุปสรรค ให้รายงานผู้บังคับบัญชาทราบตามลำดับ

ทั้งนี้  ตั้งแต่บัดนี้เป็นต้นไป

สั่ง   ณ  วันที่ 29 เดือน ธันวาคม พ.ศ. 2560




      ลงชื่อ     ธนบดี  ธนากรรฐ์
(นายธนบดี  ธนากรรฐ์ )
      นายกเทศมนตรีตำบลพิปูน


...............................ปลัดเทศบาล/รองปลัดฯ


...............................หน.สป.


..............................หน.ฝ่ายอำนวยการ


..............................พิมพ์ทาน








